కిరణ్ వాలియా

కిరణ్ వాలియా ఢిల్లీ రాష్ట్రానికి చెందిన రాజకీయ నాయకురాలు. ఆమె ఢిల్లీ శాసనసభకు ఎమ్మెల్యేగా ఎన్నికై ఆరోగ్య, కుటుంబ సంక్షేమ శాఖ, స్త్రీ, శిశు అభివృద్ధి, భాషా శాఖల మంత్రిగా పని చేసింది.

రాజకీయ జీవితం 
కిరణ్ వాలియా భారత జాతీయ కాంగ్రెస్ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1998 ఢిల్లీ శాసనసభ ఎన్నికలలో హౌజ్ ఖాస్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సుష్మా స్వరాజ్ చేతిలో 2615 ఓట్ల తేడాతో ఓడిపోయింది. ఆమె 2003 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఆర్తి మెహ్రాపై చేతిలో 6924 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికైంది.

కిరణ్ వాలియా 2008 ఢిల్లీ శాసనసభ ఎన్నికలలో మాళవియానగర్ శాసనసభ నియోజకవర్గం (ఢిల్లీ) నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రామ్ భజ్ పై 3,730 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై షీలా దీక్షిత్ మంత్రివర్గంలో ఆరోగ్య, కుటుంబ సంక్షేమ శాఖ, స్త్రీ, శిశు అభివృద్ధి, భాషా శాఖల మంత్రిగా పని చేసింది. ఆమె 2013 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి 20,500 ఓట్లతో మూడోస్థానంలో నిలిచింది.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:1968 జననాలు
వర్గం:ఢిల్లీ శాసనసభకు ఎన్నికైన మహిళలు